শনিবার ড্র অনুষ্ঠানে বাফুফে ও সাফ সভাপতি কাজী সালাউদ্দিন জানান, আমরা এবার এই আসরে এশিয়ার পাঁচ জোনের দলকেই নিয়েছি। কোনো দুর্বল দলকে নেয়া হয়নি। সব দলই শক্তিশালী। যেন দর্শকেরা খেলা দেখে মজা পায়। তিনি যোগ করেন ফুটবলে এগোতে হলে বাংলাদেশকে এসব দেশের সাথেই খেলতে হবে। এ থেকে শিক্ষারও বিষয় আছে। হারবে জিতবে এটাই ফুটবল। সালাউদ্দিন যোগ করেন, আমরা আমাদের কাজ করছি। এখন বাকি কাজ ফুটবলারদের। বাফুফে সভাপতি উল্লেখ করেন, এশিয়ায় এই ধরনের টুর্নামেন্ট ধ্বংস হয়ে গেছে; কিন্তু আমরা তা চালু রেখেছি।